Oficiālais Vēstnesis L 106 , 23/04/2002 Lpp. 0003 - 0006



Komisijas Regula (EK) Nr. 687/2002 (2002. gada 22. aprīlis) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 578/2002 [2], un jo īpaši tās 9. pantu, tā kā: (1) Lai nodrošinātu minētajai regulai pievienotās kombinētās nomenklatūras vienādu piemērošanu, ir jāpieņem pasākumi par šīs regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai pievieno tai papildu apakšnodaļas un ir izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību. (3) Šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, ņemot vērā pamatojumu, kas izklāstīts 3. ailē. (4) Būtu lietderīgi, ja saistošu informāciju par tarifiem, ko attiecībā uz preču klasifikāciju kombinētajā nomenklatūrā sniegušas dalībvalstu muitas iestādes, bet kas neatbilst šai regulai, tās turētājs varētu turpināt izmantot trīs mēnešus, ievērojot 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4]. (5) Šajā regulā paredzētie pasākumi atbilst Muitas kodeksa komitejas atzinumam, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificē kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Saistošu informāciju par tarifiem, ko izdevušas dalībvalstu muitas iestādes, bet kas neatbilst šīs regulas noteikumiem, var turpināt izmantot vēl trīs mēnešus, ievērojot Regulas (EEK) Nr. 2913/92 12. panta 6. punkta noteikumus. 3. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 22. aprīlī Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 97, 13.4.2002., 1. lpp. [3] OV L 302, 19.10.1992., 1. lpp. [4] OV L 311, 12.12.2000., 17. lpp. -------------------------------------------------- PIELIKUMS Preču apraksts | Klasifikācija (KN kods) | Pamatojums | (1) | (2) | (3) | 1.Produkti (kuru izmēri ir G × P × A = 52,5 × 25 × 4,5 cm), kas paredzēti ķirurģisko instrumentu turēšanai un sastāv no divām veidnētām un perforētām plastmasas daļām.Abas daļas vienu uz otras satur kopā metāla skavas, kas atrodas katrā malā. Augšējai daļai ir divi metāla rokturi.Apakšējā daļā ir iestrādāti nodalījumi, kam ir īpaši izveidota forma instrumentu turēšanai.Produktu uzrāda bez ķirurģiskajiem instrumentiem.Sk. fotoattēlu A. | 39269099 | Klasifikāciju nosaka pēc kombinētās nomenklatūras interpretācijas vispārīgo noteikumu 1. un 6. panta un KN kodu 3926, 392690 un 39269099 formulējuma. Produktu nevar uzskatīt par ķirurģisko instrumentu palīgierīci vai ierīci, kas atbilst KN kodam 9018. | 2.Rokas globālās pozicionēšanas ierīce (kuras izmēri ir A × P × D = 8 × 17,3 × 6,5 cm) ar 16 krāsu šķidro kristālu displeju (kura ekrāna izmērs pa diagonāli ir 10,4 cm) un dažām vadības pogām. Ierīcei ir 12 paralēlu kanālu uztvērējs, kas spēj nepārtraukti sekot līdzi un izmantot 12 satelītus, lai aprēķinātu un atjauninātu pozīcijas, kā arī noņemama antena, un tā darbojas ar baterijām vai 10 līdz 35 V līdzsprieguma adapteri.Tā apgādāta ar šādām palīgierīcēm:stiprinājuma balsts, attālināta zemā antena, piesmēķētāja adapters, kabelis datu atjaunināšanai, instrukcija un koferītis.Sk. fotoattēlu B. | 85269190 | Klasifikāciju nosaka pēc kombinētās nomenklatūras interpretācijas vispārīgo noteikumu 1. un 6. panta un KN kodu 8526, 852691 un 85269190 formulējuma. Šī iekārta neatbilst kombinētās nomenklatūras ievada noteikumu II iedaļas B daļai tādā ziņā, ka tā nav paredzēta izmantošanai civilās aviācijas gaisa kuģos. | 3.Izstrādājums, ko veido alumīnija platforma, uz kuras stāvēt, kas ir savienota ar nelielu ritenīti aizmugurē. Priekšdaļa ir savienota ar stūres statni ar regulējamu un fiksējamu augstumu. Stūres statnim ir pievienots neliels ritenītis un stūres rokturi.Izstrādājumu var salocīt stūres statņa un platformas savienojuma vietā.Izstrādājums piemērots, lai ar to brauktu gan bērni, gan pieaugušie.Sk. fotoattēlu C. | 95010090 | Klasifikāciju nosaka pēc kombinētās nomenklatūras interpretācijas vispārīgo noteikumu 1. un 6. panta, XVII sadaļas 1. piezīmes un KN kodu 9501 un 95010090 formulējuma. Produktu uzskata par rotaļlietu ar riteņiem, kas paredzēta, lai ar to brauktu bērni, lai gan to var lietot arī pieaugušie. Pozīcijas 9501 formulējums neizslēdz iespēju, ka šādus izstrādājumus var lietot pieaugušie. | 4.Nenokomplektēts BoeingTM 767–300ER lidmašīnas modelis no plastmasas (1:200), kura izmēri ir (g × p × a) 27 × 24,5 × 8 cm. Modelim ir šādas sastāvdaļas:fizelāža vai pamata virsbūve,divi spārni, zem katra no tiem motors,stabilizators,astes stabilizators,karodziņš,balsts.Uz balsta, kā arī uz virsbūves abās pusēs ir lidsabiedrības nosaukums. Uz astes stabilizatora, motoriem un balsta ir lidsabiedrības logo.Sk. fotoattēlu D. | 95032010 | Klasifikāciju nosaka pēc kombinētās nomenklatūras interpretācijas vispārīgo noteikumu 1. un 6. panta un KN kodu 9503, 950320 un 95032010 formulējuma. Izstrādājums ir samazināta izmēra modelis izklaidei. | +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------